Καλησπέρα σας

Σε συνέχεια της ενημέρωσης των Συνέδρων στο 25ο Πανελλήνιο Συνέδριο αλλά και της αποστολής σε σας προτάσεων  από δικηγορικά γραφεία, για τη δικαστική διεκδίκηση αναδρομικής επιστροφής των ΄΄παρανόμως και αντισυνταγματικώς’’ παρακρατηθέντων από τη κύρια σύνταξη ποσών που υπολείπονται του ποσοστού 60% των αποδοχών ενέργειας, ύστερα από την δημοσίευση της υπ αρ 695/2024 Απόφασης του 6ου Τμήματος του Ελεγκτικού Συνεδρίου, η Ομοσπονδία μας, σας διαβιβάζει  σε συνεργασία με τον Νομικό μας Σύμβουλο ενημερωτικό έγγραφο  και υπόδειγμα  Αίτησης Αναγνώρισης Απαίτησης , προκειμένου ενημερώσετε τα μέλη σας περί των ενεργειών τους .

Ο

Γενικός Γραμματέας

ΚΟΥΤΣΟΠΟΔΙΩΤΗΣ Κ. Οδυσσεύς

**ΠΑΝΕΛΛΗΝΙΟΣ ΟΜΟΣΠΟΝΔΙΑ ΑΠΟΣΤΡΑΤΩΝ ΣΩΜΑΤΩΝ ΑΣΦΑΛΕΙΑΣ**

**Μενάνδρου 54  Τ.Κ. 104 31,  ΑΘΗΝΑ**

**Διεύθυνση Αλληλογραφίας: Μεσογείων 96 Τ.Κ. 115 27 ΑΘΗΝΑ**

**Ε-mail:poaasa@yαhoo.gr  - Ιστοσελίδα:**[**www.poaasa.gr**](http://www.poaasa.gr/)

**Τηλέφωνο : 210-5249884**

Αθήνα, 17 Απριλίου **2025**

**Προς:**

**Συνδέσμους - Ενώσεις**

**Αποστράτων -Συνταξιούχων**

**Αστυνομικών μελών της ΠΟΑΣΑ**

           Με αφορμή  διάφορες προτάσεις που κοινοποιούνται απ’ ευθείας στους Συνδέσμους- Ενώσεις μέλη μας από δικηγορικά γραφεία, για τη δικαστική διεκδίκηση αναδρομικής επιστροφής των **΄΄παρανόμως και αντισυνταγματικώς’’** παρακρατηθέντων από τη κύρια σύνταξη ποσών που υπολείπονται του ποσοστού **60%** των αποδοχών ενέργειας, ύστερα από την δημοσίευση της υπ αρ **695/2024** Απόφασης του 6ου Τμήματος του Ελεγκτικού Συνεδρίου  και με σκοπό όπως οι συνάδελφοι που ήθελαν αποφασίσουν να συμμετέχουν σε παρόμοιες διεκδικήσεις να έχουν ενημερωθεί  τόσο ως προς τη δεσμευτικότητα της ως άνω απόφασης όσο και ως προς τη μέθοδο υπολογισμού των κρίσιμων διαφορών, που θα αποτελέσουν το αντικείμενο δικαστικής διεκδίκησης, από τη πλευρά της Ομοσπονδίας σας κάνουμε γνωστά και σας διευκρινίζουμε  τα ακόλουθα :

           Αναφορικά με την υπ αρ **695/2024** απόφαση του 6ου Τμήματος του Ελεγκτικού Συνεδρίου   θα πρέπει να τονιστεί ότι η ως άνω απόφαση Τμήματος του Ελεγκτικού Συνεδρίου δεν είναι δεσμευτική και δεν αποτελεί δεδικασμένο για παρόμοιες υποθέσεις.

          Περαιτέρω εγείρονται εύλογα ερωτήματα ως προς τον τρόπο υπολογισμού των συντάξιμων αποδοχών που αναφέρθηκαν ως παραδείγματα  και αυτό γιατί έχουν συνυπολογιστεί τα Δώρα Χριστουγέννων , Πάσχα και Αδείας τα οποία από το 2012 με τις διατάξεις του Ν4093/2012 καταργήθηκαν και ΔΕΝ χορηγούνται πλέον τόσο στους εν ενεργεία όσο και στους συνταξιούχους του Δημοσίου, διατάξεις που έχουν κριθεί (τόσο για τους εν ενεργεία όσο και τους συνταξιούχους του Δημοσίου) ΣΥΝΤΑΓΜΑΤΙΚΕΣ (βλ **ΣτΕ Ολομ 1307/2019 και 1316/2019**).

      Κατ ακολουθία από τη πλευρά της Ομοσπονδίας **προτείνεται**όπως πριν την ανάθεση  της δικαστικής διεκδίκησης σε κάποιο δικηγορικό γραφείο να έχουν ελέγξει οι ενδιαφερόμενοι αν πράγματι υπάγονται   στη κατηγορία των συνταξιούχων που οι συντάξιμες αποδοχές τους υπολείπονται του 60% των αποδοχών ενέργειας στις οποίες δεν πρέπει να συμπεριλάβουν τα Δώρα κ.λ.π. επιδόματα  (Χριστουγέννων, Πάσχα, Αδείας).

  Για την ευχερέστερη κατανόηση της διαδικασίας ελέγχου / υπολογισμού, παρατίθεται παράδειγμα  ελέγχου/υπολογισμού της διαφοράς των συντάξιμων αποδοχών με αυτών της ενέργειας :

·         Μηνιαίος μισθός ενέργειας (ακαθάριστες μηνιαίες τακτικές αποδοχές της παρ 10 του αρ 153 Ν4472/2017   χωρίς πενθήμερα + νυκτερινά)= 2.180€

·         Eθνική Σύνταξη =436,40€

·         Ανταποδοτική Σύνταξη = 800,02€ (συντάξιμες αποδοχές αρ 8 ν4387/2016)  Χ  41,99% (ποσοστό αναπλήρωσης)

Ø  Οπότε η κανονισθείσα σύνταξη από τον ΕΦΚΑ ανέρχεται σε 436,40+800,02=1.236,42€

Ø  Και η ποσοστιαία αναλογία της σύνταξης με τις  αποδοχές ενέργειας ανέρχεται σε

            [1.236,42Χ100/2.180=]   56.72%

  Για τον τρόπο υπολογισμού/ελέγχου της αναλογίας σύνταξης -αποδοχών ενέργειας χρησιμοποιήθηκε ο ίδιος  που έχει παρατεθεί  από το Ελ Συν στην ως άνω απόφασή του (695/2024), όπου ΔΕΝ έχουν  συνυπολογιστεί τα ΔΧ, ΔΠ, ΕΑδείας.

   Περαιτέρω παρατίθεται και   η  σχετική παράγραφος με τους υπολογισμούς  της κρίσιμης απόφασης:

   «23. Τούτου δοθέντος, το Δικαστήριο, διαπιστώνει ότι στην προκειμένη περίπτωση η κανονισθείσα στους ενάγοντες ακαθάριστη σύνταξη, ανέρχεται, (α) για τον πρώτο ενάγοντα στο ποσό των 1.974,13 ευρώ, και αντιστοιχεί σε ποσοστό 51,29% των συντάξιμων - ασφαλιστέων αποδοχών ενεργείας (**μηνιαία σύνταξη 1.974,13 ευρώ Χ 100 ÷ μηνιαίες ασφαλιστέες αποδοχές 3.849,03** ευρώ),…..»

**Παρακολουθούμε την εξέλιξη της υπόθεσης και βρισκόμαστε σε συνεχή επαγρύπνηση για την αποτελεσματική προάσπιση των συμφερόντων των συναδέλφων μας και στη παρούσα φάση από τη πλευρά της Ομοσπονδίας ΠΡΟΤΕΙΝΕΤΑΙ  αφενός για την αποφυγή της διεξαγωγής άσκοπων και δαπανηρών δικαστικών διεκδικήσεων με αμφίβολα αποτελέσματα και αφετέρου μέχρι την παγίωση της νομολογίας του Ελεγκτικού Συνεδρίου αναφορικά με την υπό κρίση διαφορά, η κατάθεση από τους ενδιαφερόμενους  σχετικού διακοπτικού αιτήματος της παραγραφής των  αξιώσεών τους  ενώπιον του ΝΠΔΔ e- ΕΦΚΑ και του Ελληνικού Δημοσίου υπόδειγμα του οποίου σας διαβιβάζουμε συνημμένα.**

**Για το Δ.Σ.**

**Ο                                                                       Ο**

**Πρόεδρος                                               Γενικός Γραμματέας**

**Δημήτριος Α. ΜΠΕΤΤΑΣ           Οδυσσεύς Κ. ΚΟΥΤΣΟΠΟΔΙΩΤΗΣ**